हमारी जीत को छोटा न करें : रैना  
वनडे सीरीज में दोयम दर्जे की भारतीय टीम के दबदबे के कारण वेस्ट इंडीज के स्तर पर सवाल उठाए जाने से भारतीय कप्तान सुरेश रैना खफा हैं।
वनडे सीरीज में दोयम दर्जे की भारतीय टीम के दबदबे के कारण वेस्ट इंडीज के स्तर पर सवाल उठाए जाने से भारतीय कप्तान सुरेश रैना खफा हैं। उनका मानना है कि ऐसा कहने से उनकी युवा टीम की जीत छोटी नजर आने लगती है।  रैना ने कहा, पहले आपने हमें युवा (दोयम दर्जे की) टीम कहा। अब आप विरोधी आक्रमण को कमजोर कह रहे हैं। उन्होंने कहा, हकीकत यह है कि हम सभी ने बहुत अच्छा खेला। किसी न किसी ने अपना योगदान दिया और हम जीत गए।  क्षेत्ररक्षण में यदा-कदा बरती गई ढिलाई के बारे में नए कोच डंकन फ्लेचर ने कहा, ये भी खिलाड़ी हैं, कोई मशीन नहीं। कभी-कभार गलती तो होती ही है। फ्लेचर ने कहा कि मैदान के भीतर और बाहर युवा खिलाड़ियों द्वारा दिखाई गई परिपक्वता से वह हैरान हैं।  उन्होंने कहा, इससे साबित होता है कि भारत में कितनी प्रतिभा है। यह भारतीय क्रिकेट का स्तर दिखाता है। आईपीएल से फायदा जरूर हुआ है।